ทานยาคุมพรีมแบบ 28 เม็ด ทานมาเกือบปีแล้วค่ะ แต่เพิ่งมามีอาการตกขาว เมื่อประมาน 2-3 เดือนที่แล้ว ลักษณะเป็นสีขาวข้น ไม่มีกลิ่นเหม็น แต่คันมากค่ะ แล้วก็แสบมาก ทรมานมาก จะเป็นช่วงก่อนมีประจำเดือนประมาน 1 อาทิตย์ อยากรู้ว่าเกี่ยวกับยาคุมกำเนิดมั้ย แล้วต้องเปลี่ยนยาคุมรึป่าว รบกวนคุณให้คำแนะนำหน่อยค่ะ **ก่อนหน้านี้ทานอาร์เดนไม่เป็นตกขาวนะค่ะแต่เวียนหัวเลยเปลี่ยนมากินพรีม
สวัสดีค่ะ ตกขาวที่ผิดปกติ คือสีผิดไปจากสีขาว หรือเป็นสีขาวแต่ออกมาจำนวนมาก มีกลิ่นเหม็น ระคายเคืองช่องคลอด คันช่องคลอด ซึ่งอาจเกิดจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดการมีช่องคลอดติดเชื้อหรืออักเสบนั้น ไม่ได้เป็นผลข้างเคียงโดยตรงของยาคุมกำเนิดค่ะสังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์ หากตอนนี้กังวลก็สามารถไปตรวจเลยเพื่อให้ได้การวินิจฉัยที่แน่นอนการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ ถ้าเป็นเชื้อราจะใช้ยาฆ่าเชื้อราที่เป็นยาเหน็บช่องคลอด ถ้าเป็นเชื้อแบคทีเรียจะเป็นยายาปฏิชีวนะในรูปแบบยาเม็ดรับประทาน